Kuffa, Filip, poslanec NR SR (2020-09-29):
Vážený pán predsedajúci, vážení poslanci, poslankyne, v písomnej rozprave som bol prihlásený, tam už som predniesol rozpravu na tému života, kedy začína a tak ďalej, teraz by som sa chcel dotknúť niektorých otázok, ktoré tu vyzneli počas rozpráv jednotlivých diskutujúcich. Začal by som na úvod aj tým, že je nám vytýkané, prečo sa k tomu vyjadrujeme my muži. Moja dcéra bude mať teraz päť rokov a bude mať narodeniny v najbližších dňoch a pýtala ma, že, tati, ja chcem, na narodeniny chcem hus a gunára. Sa pýtam, že prečo to chceš? A ona mi vraví, že ja chcem, aby mali aj mláďatká. Čiže to, že keď to tak porovnáme, hej, ten detský pohľad a tento, tak v podstate už aj malému päťročnému dieťaťu je to jasné, že na nový život potrebuje ako ženu, tak aj muža. Chcel by som sa dotknúť otázky, ktorá tuná viackrát letela plénom, prečo sa venujeme interrupciám, keď predsa ich počet, odkedy sa to sleduje, klesá. Ja som si vytiahol štatistiku z Národného centra zdravotníckych informácií, ktoré patrí pod naše ministerstvo zdravotníctva. Pozrel som si jednotlivé roky, a keď som zobral roky od 1997 až po 2019, tak som sa pozrel, že v tých absolútnych číslach to naozaj klesá. Ten počet umelých prerušení tehotenstva z roku ’97, keď to bolo 20-tisíc, klesol v roku 2019 na 7-tisíc. Ja som vtedy povedal, že mne sa tomu nechce veriť, že bude to len v nejakej relatívnej rovine, ale bude v tom nejaký chyták. Vtedy som pátral a pýtal som sa na to odborníkov, že jak je to možné, či je to naozaj, že to klesá, a vtedy mi povedali, že áno, tie chirurgické interrupcie klesajú, ale čo tu máme nový fenomén, tak od roku 2005 je legálna aj tzv. tabletka po, a keď som si vytiahol túto štatistiku, tak v roku 2019 tých tabletiek bolo, neviem, poviem, kúpených takmer 40-tisíc a to je viac jak 40-tisíc. Samozrejme, neni to, nejde tam vždy o to, že kto zoberie tú tabletku, že automaticky teda dôjde zase k tomu ukončeniu tehotenstva, pretože tie ženy to berú častokrát aj preventívne ako lentilky, hej, tam nevieme percento, ale tým pádom mne z toho vyplýva, že práve tu v tomto počet je skrytý ten vlastne počet, prečo máme dneska 7-tisíc. Ďalej sme sa tu dotkli, nie my, to bolo väčšinou, väčšinou, čo som si všimol, tak práve pani Cigániková tu s tým operovala, že problém interrupcií je hlavne u žien samoživiteliek, a takéto pojmy tu padali. No ja som si pozeral tú štatistiku a ten rodinný stav až na posledné tri roky dozadu je, že na tie interrupcie chodili vydaté ženy, ktoré mali už dve deti. V poslednom roku aj roku 2019 sa tento už rodinný stav zmenil na stav slobodný a ja som sa pýtal vtedy tých štatistov, že jak je to možné, že to je slobodný, že či tento pojem slobodný je ekvivalent k tej žene samoživiteľke. To mi tiež vysvetlili, že nie, nie je to tak, pretože ten trend v poslednej dobe je taký, že v podstate tí ľudia neuzatvárajú manželstvá, a preto sa tam píše ten stav slobodný. Ďalej tu bolo toľko kritizované, že dva posudky, nedostatok lekárskej kapacity, že kde oni budú chodiť, nemáme doktorov. Zase som sa pýtal na tie čísla, úplne smiešne čísla. Ani na jednej ruke by sme ich nenarátali v rámci Slovenska. Takisto sa sťažovali, tuná bola, bol čítaný list zo strany pani Cigánikovej, že koľko oni pripomienok cez SLOVLEX adresovali a že neboli vypočuté, že nikto sa tým nezaoberal. Ja poviem len toľko, že keď sa napríklad dával do pripomienkového konania zákon o ochrane prírody a krajiny, bolo tam pripomienok vyše 500, a nech si pozrú, koľko z nich zobrali do úvahy. Čiže to, že tam niekto dá pripomienku, neznamená automaticky, že bude braná aj na vedomie, a druhá vec je to, že tam je rozdiel potom, či je aj zásadná, alebo nie je. Vtedy sa ním, vtedy sa tým ďalej vlastne zaoberajú. A na záver by som chcel spomenúť ešte pána MUDr. Borovského, ktorý tu bol tiež dneska viackrát skloňovaný, že je to emonent... On je najvyššie postavený gynekológ či čo to on je na Slovensku? Viete, no proste považujú ho za takú kapacitu. No ja sa ho pýtam, keď oni takto bojujú dlhé roky, a tvária sa tu, že jak prispeli významne k zlepšeniam, k tomu, že nám teda ten počet interrupcií klesol, tak sa ho pýtam, ako bojujú proti tomu, že spontánne ukončenia tehotenstiev nám neklesli, to percento si nieže drží, má stúpajúci trend a takisto, čo sa týka mimomaternicových tehotenstiev, hej, k tým narodeným, k narodeným, tak od ’97. až dodnes to percento je stále rovnaké. Proste prečo sa tam nevenujú tej problematike? Ďakujem.